তথ্যবিবরণী নম্বর : ৬৭৩

**স্বপ্নের বাংলাদেশ গড়তে স্কাউটরা বলিষ্ঠ ভূমিকা রাখছে**

 **-- ভূমিমন্ত্রী**

কক্সবাজার,৯ **ফাল্গুন (২২ ফেব্রুয়ারি) :**

ভূমিমন্ত্রী সাইফুজ্জামান চৌধুরী বলেছেন, প্রধানমন্ত্রী শেখ হাসিনার নেতৃত্বে বঙ্গবন্ধুর স্বপ্ন পূরণে বাংলাদেশ দুর্বার গতিতে এগিয়ে যাচ্ছে, যা সারা পৃথিবীতে এখন অনুকরণীয়। এই পথচলায় স্কাউটরা বলিষ্ঠ ভূমিকা রাখছে বলে আমার বিশ্বাস।

ভূমিমন্ত্রী আজ কক্সবাজারের টেকনাফ উপজেলার সাবরাং ট্যুরিজম পার্কে '২য় জাতীয় কমিউনিটি বেইজড স্কাউট ক্যাম্প'-এর মহা তাঁবু জলসা ও সমাপনী অনুষ্ঠানে প্রধান অতিথির বক্তব্যে এসব কথা বলেন।

মন্ত্রী বলেন, 'উন্নয়নে এগিয়ে' এই প্রতিপাদ্যকে ধারণ করে স্কাউটদের জন্য এই ক্যাম্প হবে সুন্দর, আদর্শ, দেশপ্রেমিক সুনাগরিক তৈরির পাথেয়। এ সময় ‘ভূমি সেবা সপ্তাহ এবং ভূমি উন্নয়ন কর মেলা, ২০১৯'-এর বিভিন্ন কার্যক্রমে স্কাউটদের প্রত্যক্ষ অংশগ্রহণের কথা উল্লেখ করে তিনি বাংলাদেশ স্কাউটকে ধন্যবাদ দেন। এছাড়াও মুজিববর্ষে নিজ নিজ অবস্থান থেকে দেশের মানুষের কল্যাণে কাজ করে যেতে স্কাউটদের আহ্বান জানান ভূমিমন্ত্রী।

বাংলাদেশ স্কাউটস-এর প্রধান জাতীয় কমিশনার ও দুর্নীতি দমন কমিশনের কমিশনার (অনুসন্ধান) ড. মোঃ মোজাম্মেল হক খান এবং ক্যাম্প-এর সাংগঠনিক কমিটির সভাপতি ও বাংলাদেশ অর্থনৈতিক অঞ্চল কর্তৃপক্ষের (বেজা) নির্বাহী চেয়ারম্যান পবন চৌধুরী অনুষ্ঠানে উপস্থিত ছিলেন।

উল্লেখ্য, গত ১৭ ফেব্রুয়ারি, ২০২০ থেকে শুরু হওয়া ২য় জাতীয় কমিউনিটি বেইজড স্কাউট ক্যাম্পে বাংলাদেশের বিভিন্ন প্রান্ত থেকে আগত স্কাউট ছাড়াও যুক্তরাজ্য, নেপাল ও ভারতের স্কাউটরা অংশগ্রহণ করেন।

#

নাহিয়ান/রাহাত/মোশারফ/সেলিম*/২০২০/২২৫০ ঘণ্টা*

তথ্যবিবরণী নম্বর : ৬৭২

**এমআইএসটিতে সাইবার রেঞ্জ প্রতিষ্ঠা করা হবে**

 **-- আইসিটি প্রতিমন্ত্রী**

ঢাকা, ৯ **ফাল্গুন (২২ ফেব্রুয়ারি) :**

তথ্য ও যোগাযোগ প্রযুক্তি প্রতিমন্ত্রী জুনাইদ আহ্‌মেদ পলক বলেছেন, সারা বিশ্ব এখন সাইবার ঝুঁকিতে রয়েছে। সাইবার অ্যাটাকের মাধ্যমে ব্যক্তি, পরিবার ও দেশের ক্ষতি করা যায়। তাই সাইবার অ্যাটাক প্রতিরোধ ও পাল্টা অ্যাটাক বিষয়ে প্রশিক্ষণ প্রদানের জন্য ২৭ কোটি টাকা ব্যয়ে এমআইএসটিতে সাইবার রেঞ্জ প্রতিষ্ঠা করা হবে।

প্রতিমন্ত্রী আজ ঢাকায় মিলিটারি ইনস্টিটিউট অভ্‌ সায়েসেন্স এন্ড টেকনোলজি (এমআইএসটি) এর মাল্টিপারপাস হলে আয়োজিত "জাতীয় কলেজিয়েট প্রোগ্রামিং প্রতিযোগিতা (এনসিপিসি) ২০২০" এর সমাপনী ও পুরস্কার বিতরণ অনুষ্ঠানে প্রধান অতিথির বক্তৃতায় এসব কথা বলেন।

আইসিটি প্রতিমন্ত্রী বলেন, ইনোভেশন বা উদ্ভাবনই হচ্ছে প্রতিটি জাতির মূল শক্তি। তাই উদ্ভাবনী কাজে তরুণ এবং স্টার্টাপদের  এগিয়ে নিতে আইসিটি বিভাগ আইডিয়া প্রকল্পের আওতায় তরুণ উদ্যোক্তাদের সিড স্টেজে ১০ লাখ টাকা পর্যন্ত অনুদান এবং গ্রোথ স্টেজে ১ কোটি থেকে ৫ কোটি টাকা পর্যন্ত ভেঞ্চার ক্যাপিটাল প্রদান করছে। এছাড়াও মেন্টরিং, কোচিং-সহ বিভিন্নভাবে সহায়তা প্রদান করা হচ্ছে। তিনি এ সময় হোমগ্রোন সলিউশনের পাশাপাশি গ্লোবাল সলিউশনের মাধ্যমে দেশের বিভিন্ন সমস্যার  উদ্ভাবনমূলক সমাধান খুঁজে বের করতে তরুণ প্রজন্মের প্রতি আহ্বান জানান।

দেশের বিভিন্ন  বিশ্ববিদ্যালয়ের ১৫০টি দলের অংশগ্রহণে আয়োজিত এ প্রতিযোগিতায় ঢাকা বিশ্ববিদ্যালয়ের সোয়াম্প ফায়ার (Swamp Fire) দল প্রথম স্থান এবং বাংলাদেশ প্রকৌশল বিশ্ববিদ্যালয় দ্বিতীয় স্থান অধিকার করে। প্রতিমন্ত্রী বিজয়ীদের মাঝে পুরস্কার বিতরণ করেন।

#

শহিদুল/নাইচ/রাহাত/মোশারফ/সেলিম*/২০২০/২২২০ ঘণ্টা*

তথ্যববিরণী নম্বর : ৬৭১

**একশত দেশের অংশগ্রহণে ১৯তম দ্বি-বার্ষিক এশীয় চারুকলা**

**প্রদর্শনী ২০২০ আয়োজনের চেষ্টা চলছে**

 **-সংস্কৃতি প্রতিমন্ত্রী**

ঢাকা, ৯ ফাল্গুন (২২ ফেব্রুয়ারি) :

 সংস্কৃতি বিষয়ক প্রতিমন্ত্রী কে এম খালিদ বলেছেন, জাতির পিতা বঙ্গবন্ধু শেখ মুজিবুর রহমান এর জন্মশতবার্ষিকী 'মুজিবশতবর্ষ' উপলক্ষে সারাবিশ্বের একশত দেশের অংশগ্রহণে আগামী ১৯তম এশীয় চারুকলা প্রদর্শনী ২০২০ আয়োজন করার সর্বাত্মক প্রচেষ্টা নেয়া হচ্ছে। তাছাড়া বিশ্বের সর্ববৃহৎ বইমেলা ফ্রাঙ্কফুট আন্তর্জাতিক বইমেলার আগামী আসরে বাংলাদেশ প্যাভিলিয়নের পরিসর চারগুণ বৃদ্ধি করা হবে। একইসঙ্গে আগামী ৫৯তম দ্বি-বার্ষিক ভেনিস আন্তর্জাতিক আর্ট বিয়েনালেও বাংলাদেশের অংশগ্রহণের মাত্রা আরো ব্যাপক ও বিস্তৃত করার উদ্যোগ নেয়া হয়েছে।

 প্রতিমন্ত্রী আজ সন্ধ্যায় রাজধানীর ধানমন্ডির এডওয়ার্ড এম কেনেডি (ইএমকে) সেন্টারে নিউইয়র্ক প্রবাসী চিত্রশিল্পী খুরশিদ আলম সেলিমের 'স্পিড অভ্ কালার' শীর্ষক ৭৪তম চিত্র প্রদর্শনীর উদ্বোধনী অনুষ্ঠানে প্রধান অতিথির বক্তৃতায় এসব কথা বলেন।

 প্রতিমন্ত্রী বলেন, আন্তর্জাতিক শিল্পাঙ্গনে এবং সমকালীন চিত্রকলায় বাংলাদেশের একজন প্রসিদ্ধ চিত্রশিল্পী খুরশিদ আলম সেলিম যাঁর কাজের মূল জায়গা বিমূর্ত শিল্পকর্ম। এটি ৭০ বছর বয়সে তাঁর ৭৪তম একক চিত্রপ্রদর্শনী। তাঁর চিত্রকর্ম জুড়ে রয়েছে প্রকৃতির বন্দনা। প্রকৃতি ও এর বহুমাত্রিক প্রকাশ সেলিমের শিল্পের অনুপ্রেরণা। শিল্পের প্রতি তাঁর যে একাগ্রতা ও নিবিষ্টতা, তরুণ চিত্রশিল্পীদের জন্য এটি নিঃসন্দেহে শিক্ষণীয় ও অনুপ্রেরণাদায়ক।

#

ফয়সল/নাইচ/মোশারফ/আব্বাস/২০২০/২১৩০ ঘণ্টা

তথ্যববিরণী নম্বর : 670

**বঙ্গবন্ধুর ডাকে মুক্তিযুদ্ধে অংশগ্রহণ করেন আপামর জনগণ**

 **-কৃষিমন্ত্রী**

ঢাকা, ৯ ফাল্গুন (২২ ফেব্রুয়ারি) :

 কৃষিমন্ত্রী ড. মোঃ আব্দুর রাজ্জাক বলেছেন, দীর্ঘ আন্দোলন সংগ্রামের মধ্য দিয়ে অর্জিত হয়েছে বাংলাদেশের স্বাধীনতা। জাতির পিতা বঙ্গবন্ধু শেখ মুজিবুর রহমানের ডাকে মুক্তিযুদ্ধে অংশগ্রহণ করেন আপামর জনগণ।

 আজ ঢাকায় বাংলা একাডেমির শামসুর রহমান মিলনায়তনে একুশে পদকপ্রাপ্ত লেখক ড. নূরুন নবীর 'অনিবার্য মুক্তিযুদ্ধ' ও 'বাংলাদেশে পাকিস্তানীদের যুদ্ধাপরাধ ও প্রেসিডেন্ট নিক্সন-ড. কিসিঞ্জারের দায়' এই বই দু’টির প্রকাশনা উৎসবে মন্ত্রী এসব কথা বলেন।

 মন্ত্রী বলেন, ড. নূরুন নবী যুদ্ধ পরিকল্পনা ও বার্তাবাহকের কাজে ছিলেন সিদ্ধহস্ত। মুক্তিযোদ্ধা ও ভারতীয় কমান্ডারদের মধ্যে বহুবার যোগাযোগের কাজ করেছেন। সম্মুখযুদ্ধে জীবন বাজি রেখেছেন অনেকবার। মুক্তিযোদ্ধাদের অস্ত্রের জোগান দিতে জীবনকে হাতের মুঠোয় নিয়ে বাংলাদেশের সীমানা পেরিয়ে ভারতেও গেছেন বেশ কয়েকবার।

 উল্লেখ্য, লেখক ড. নূরুন নবীকে নিপুণ সমরকৌশলের জন্য তাঁকে বলা হতো 'দ্য ব্রেইন'। কাদেরিয়া বাহিনীর অন্যতম যোদ্ধা সেই মানুষটিই এখন যুক্তরাষ্ট্রের নিউ জার্সির প্লেইনসবরো শহরের কাউন্সিলর। তাঁর আরেক কীর্তি কোলগেট টোটাল'-এর সহ-উদ্ভাবক।

 লেখক বেলাল বেগের সভাপতিত্বে অনুষ্ঠানে সম্মানিত আলোচকবৃন্দ ছিলেন কবি ও সচিব ফারুক হোসেন, সাবেক রাষ্ট্রদূত আনোয়ারুল আলম, লেখক ও সাংবাদিক আনিসুল হক, কবি সৈয়দ আল ফারুক, কবির সহধর্মিনী জিনাত নবী এবং বাংলা একাডেমির মহাপরিচালক কবি হাবিবুল্লাহ সিরাজী।

#

গিয়াস/নাইচ/সঞ্জীব/আব্বাস/২০২০/২১২১ ঘণ্টা

তথ্যববিরণী নম্বর : 670

**বঙ্গবন্ধুর ডাকে মুক্তিযুদ্ধে অংশগ্রহণ করেন আপামর জনগণ**

 **-কৃষিমন্ত্রী**

ঢাকা, ৯ ফাল্গুন (২২ ফেব্রুয়ারি) :

 কৃষিমন্ত্রী ড. মোঃ আব্দুর রাজ্জাক বলেছেন, দীর্ঘ আন্দোলন সংগ্রামের মধ্য দিয়ে অর্জিত হয়েছে বাংলাদেশের স্বাধীনতা। জাতির পিতা বঙ্গবন্ধু শেখ মুজিবুর রহমানের ডাকে মুক্তিযুদ্ধে অংশগ্রহণ করেন আপামর জনগণ।

 আজ ঢাকায় বাংলা একাডেমির শামসুর রহমান মিলনায়তনে একুশে পদকপ্রাপ্ত লেখক ড. নূরুন নবীর 'অনিবার্য মুক্তিযুদ্ধ' ও 'বাংলাদেশে পাকিস্তানীদের যুদ্ধাপরাধ ও প্রেসিডেন্ট নিক্সন-ড. কিসিঞ্জারের দায়' এই বই দু’টির প্রকাশনা উৎসবে মন্ত্রী এসব কথা বলেন।

 মন্ত্রী বলেন, ড. নূরুন নবী যুদ্ধ পরিকল্পনা ও বার্তাবাহকের কাজে ছিলেন সিদ্ধহস্ত। মুক্তিযোদ্ধা ও ভারতীয় কমান্ডারদের মধ্যে বহুবার যোগাযোগের কাজ করেছেন। সম্মুখযুদ্ধে জীবন বাজি রেখেছেন অনেকবার। মুক্তিযোদ্ধাদের অস্ত্রের জোগান দিতে জীবনকে হাতের মুঠোয় নিয়ে বাংলাদেশের সীমানা পেরিয়ে ভারতেও গেছেন বেশ কয়েকবার।

 উল্লেখ্য, লেখক ড. নূরুন নবীকে নিপুণ সমরকৌশলের জন্য তাঁকে বলা হতো 'দ্য ব্রেইন'। কাদেরিয়া বাহিনীর অন্যতম যোদ্ধা সেই মানুষটিই এখন যুক্তরাষ্ট্রের নিউ জার্সির প্লেইনসবরো শহরের কাউন্সিলর। তাঁর আরেক কীর্তি কোলগেট টোটাল'-এর সহ-উদ্ভাবক।

 লেখক বেলাল বেগের সভাপতিত্বে অনুষ্ঠানে সম্মানিত আলোচকবৃন্দ ছিলেন কবি ও সচিব ফারুক হোসেন, সাবেক রাষ্ট্রদূত আনোয়ারুল আলম, লেখক ও সাংবাদিক আনিসুল হক, কবি সৈয়দ আল ফারুক, কবির সহধর্মিনী জিনাত নবী এবং বাংলা একাডেমির মহাপরিচালক কবি হাবিবুল্লাহ সিরাজী।

#

গিয়াস/নাইচ/সঞ্জীব/আব্বাস/২০২০/২১২১ ঘণ্টা

তথ্যববিরণী নম্বর : 670

**বঙ্গবন্ধুর ডাকে মুক্তিযুদ্ধে অংশগ্রহণ করেন আপামর জনগণ**

 **-কৃষিমন্ত্রী**

ঢাকা, ৯ ফাল্গুন (২২ ফেব্রুয়ারি) :

 কৃষিমন্ত্রী ড. মোঃ আব্দুর রাজ্জাক বলেছেন, দীর্ঘ আন্দোলন সংগ্রামের মধ্য দিয়ে অর্জিত হয়েছে বাংলাদেশের স্বাধীনতা। জাতির পিতা বঙ্গবন্ধু শেখ মুজিবুর রহমানের ডাকে মুক্তিযুদ্ধে অংশগ্রহণ করেন আপামর জনগণ।

 আজ ঢাকায় বাংলা একাডেমির শামসুর রহমান মিলনায়তনে একুশে পদকপ্রাপ্ত লেখক ড. নূরুন নবীর 'অনিবার্য মুক্তিযুদ্ধ' ও 'বাংলাদেশে পাকিস্তানীদের যুদ্ধাপরাধ ও প্রেসিডেন্ট নিক্সন-ড. কিসিঞ্জারের দায়' এই বই দু’টির প্রকাশনা উৎসবে মন্ত্রী এসব কথা বলেন।

 মন্ত্রী বলেন, ড. নূরুন নবী যুদ্ধ পরিকল্পনা ও বার্তাবাহকের কাজে ছিলেন সিদ্ধহস্ত। মুক্তিযোদ্ধা ও ভারতীয় কমান্ডারদের মধ্যে বহুবার যোগাযোগের কাজ করেছেন। সম্মুখযুদ্ধে জীবন বাজি রেখেছেন অনেকবার। মুক্তিযোদ্ধাদের অস্ত্রের জোগান দিতে জীবনকে হাতের মুঠোয় নিয়ে বাংলাদেশের সীমানা পেরিয়ে ভারতেও গেছেন বেশ কয়েকবার।

 উল্লেখ্য, লেখক ড. নূরুন নবীকে নিপুণ সমরকৌশলের জন্য তাঁকে বলা হতো 'দ্য ব্রেইন'। কাদেরিয়া বাহিনীর অন্যতম যোদ্ধা সেই মানুষটিই এখন যুক্তরাষ্ট্রের নিউ জার্সির প্লেইনসবরো শহরের কাউন্সিলর। তাঁর আরেক কীর্তি কোলগেট টোটাল'-এর সহ-উদ্ভাবক।

 লেখক বেলাল বেগের সভাপতিত্বে অনুষ্ঠানে সম্মানিত আলোচকবৃন্দ ছিলেন কবি ও সচিব ফারুক হোসেন, সাবেক রাষ্ট্রদূত আনোয়ারুল আলম, লেখক ও সাংবাদিক আনিসুল হক, কবি সৈয়দ আল ফারুক, কবির সহধর্মিনী জিনাত নবী এবং বাংলা একাডেমির মহাপরিচালক কবি হাবিবুল্লাহ সিরাজী।

#

গিয়াস/নাইচ/সঞ্জীব/আব্বাস/২০২০/২১২১ ঘণ্টা

তথ্যবিবরণী নম্বর : ৬৬৯

**মুজিব জন্মশতবর্ষে শতলক্ষ গাছের চারা রোপণ করা হবে
 -- পরিবেশ মন্ত্রী**

মৌলভীবাজার, ৯ **ফাল্গুন (২২ ফেব্রুয়ারি) :**

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, সরকার বায়ু, পানি, মাটি ও শব্দ দূষণ নিয়ন্ত্রণে আন্তরিকভাবে কাজ করছে। তিনি বলেন, পরিবেশ সুরক্ষায় অধিক পরিমাণে বৃক্ষ রোপণের অংশ হিসেবে সরকার 'মুজিবশতবর্ষ' উপলক্ষে শতলক্ষ গাছের চারা রোপণ করবে। ১৮ কোটি টাকা ব্যয়ে ৪৯২টি উপজেলায় গাছের চারা রোপণের যাবতীয় প্রস্তুতি গ্রহণ করা হয়েছে।

পরিবেশ, বন ও জলবায়ু পরিবর্তন মন্ত্রী আজ মৌলভীবাজারের জুড়ী উপজেলার দুটি উচ্চ বিদ্যালয়ে একাডেমিক ভবনের নির্মাণ কাজের উদ্বোধন অনুষ্ঠানে প্রধান অতিথির বক্তব্যে এসব কথা বলেন।

শিক্ষার্থীদের নিয়মিত পড়াশোনা করার আহ্বান জানিয়ে পরিবেশ মন্ত্রী বলেন, পর্যায়ক্রমে সকল একাডেমিক ভবনই পাকা করার ব্যবস্থা করা হবে।

#

দীপংকর/নাইচ/মোশারফ/সেলিম*/২০২০/২০২৫ ঘণ্টা*

তথ্যবিবরণী নম্বর : ৬৬৮

**সম্মিলিতভাবে কাজ করলে এডিস মশা ও ডেঙ্গু প্রতিরোধ করা সম্ভব**

 **-- স্থানীয় সরকার মন্ত্রী**

লাকসাম (কুমিল্লা), ৯ **ফাল্গুন (২২ ফেব্রুয়ারি) :**

স্থানীয় সরকার মন্ত্রী মোঃ তাজুল ইসলাম বলেছেন, বর্ষা এলে এডিস মশা ও ডেঙ্গুর সমস্যা দেখা দিতে পারে। তাই সবাইকে আশপাশের পরিবেশ পরিষ্কার রাখতে হবে। কারণ সম্মিলিতভাবে কাজ করলে এডিস মশা ও ডেঙ্গু প্রতিরোধ করা সম্ভব।

আজ কুমিল্লার লাকসাম উপজেলার নবাব ফয়জুন্নেছা সরকারি কলেজের বার্ষিক সাহিত্য, সংস্কৃতি ও ক্রীড়া প্রতিযোগিতার পুরস্কার বিতরণ অনুষ্ঠানে মন্ত্রী এসব কথা বলেন।

মন্ত্রী বলেন, জলবায়ু পরিবর্তনগত কারণে অনেক রকম রোগব্যাধি নতুন করে দেখা দিচ্ছে। সরকার এ বছর বর্ষা আরম্ভ হওয়ার পূর্বে দেশব্যাপী বাহক নিয়ন্ত্রণের মাধ্যমে মশাবাহিত রোগে কেউ যেন আক্রান্ত না হয় এর জন্য সতর্কতা অবলম্বন করছে। তিনি বলেন, এখানে জনগণকে অংশগ্রহণ করতে হবে। ছাত্রছাত্রী থেকে শুরু করে সব শ্রেণি-পেশার মানুষকে পরিষ্কার পরিচ্ছন্নতার জন্য কাজ করতে হবে।

পরে মন্ত্রী নওয়াব ফয়জুন্নেসা সরকারি কলেজের একাডেমিক কাম প্রশাসনিক ভবন, ছাত্রাবাস ও অধ্যক্ষের বাসভবন নির্মাণের ভিত্তিপ্রস্তর স্থাপন করেন।

#

হাসান/নাইচ/রাহাত/মোশারফ/সেলিম*/২০২০/১৯৪০ ঘণ্টা*

তথ্যববরিণী নম্বর : ৬৬৭

**ওয়াশিংটনস্থ বাংলাদেশ দূতাবাসে শহীদ দিবস ও আন্তর্জাতিক মাতৃভাষা দিবস উদযাপিত**

ওয়াশিংটন ডি.সি, ৯ **ফাল্গুন (২২ ফেব্রুয়ারি) :**

 ১৯৫২’র মহান ভাষা আন্দোলনের ভাষা সৈনিকদের প্রতি গভীর শ্রদ্ধা ও কৃতজ্ঞতা অর্পণের মধ্য দিয়ে ওয়াশিংটনস্থ বাংলাদেশ দূতাবাসে ‘শহীদ দিবস’ এবং ‘আন্তর্জাতিক মাতৃভাষা দিবস’ উদ্যাপিত হয়েছে।

 ‘শহীদ দিবস’ উপলক্ষে দূতাবাসের কর্মকর্তা-কর্মচারীবৃন্দ রাষ্ট্রদূত মোহাম্মদ জিয়াউদ্দিন-এর নেতৃত্বে ২১ শে’র প্রথম প্রহরে শহীদ মিনারে পুষ্পস্তবক অর্পণ করেন এবং শহীদদের স্মরণে কিছুক্ষণ নীরবতা পালন করেন।

 সকালে রাষ্ট্রদূত জাতীয় পতাকা অর্ধনমিত করেন এবং বঙ্গবন্ধুর আবক্ষ মূর্তিতে পুষ্পস্তবক অর্পণ করেন। দূতাবাসের কর্মকর্তা ও কর্মচারীবৃন্দ এতে অংশ নেন।

 পরবর্তীতে রাষ্ট্রপতি, প্রধানমন্ত্রী, পররাষ্ট্র মন্ত্রী এবং পররাষ্ট্র প্রতিমন্ত্রীর বাণী পাঠ করা হয়।

 ভাষা শহীদদের আত্মার মাগফেরাত কামনা করে বিশেষ মোনাজাত করা হয়।

 রাষ্ট্রদূত জিয়াউদ্দিন বলেন, যেহেতু বাংলাদেশ ২১ শে ফেব্রুয়ারি আন্তর্জাতিক মাতৃভাষা দিবস হিসেবে ইউনেস্কোর স্বীকৃতি আদায়ে মুখ্য ভূমিকা পালন করছে সেহেতু বাংলাদেশকে শুধু বাংলা ভাষাই নয় পৃথিবীর অন্য ভাষাগুলোকেও সংরক্ষণের পবিত্র দায়িত্ব পালন করতে হবে।

 রাষ্ট্রদূত বলেন, অন্য ভাষার প্রতি সম্মান প্রদর্শনের মাধ্যমে পারস্পরিক সমঝোতা, সহানুভূতি এবং সংলাপের ভিত্তিতে আন্তর্জাতিক সৌহার্দ্যপূর্ণ সম্পর্ক বৃদ্ধি পেতে পারে।

#

শামীম/নাইচ/সঞ্জীব/মোশারফ/আব্বাস/২০২০/১৯৫৪ ঘণ্টা

তথ্যবিবরণী নম্বর : ৬৬৬

**২০২১ সালকে পর্যটন বর্ষ হিসেবে ঘোষণার উদ্যোগ নেওয়া হচ্ছে**

 **-- পর্যটন প্রতিমন্ত্রী**

ঢাকা, ৯ **ফাল্গুন (২২ ফেব্রুয়ারি) :**

স্বাধীনতার ৫০ বছরপূর্তি উপলক্ষে ২০২১ সালকে পর্যটন বর্ষ হিসেবে ঘোষণার উদ্যোগ নেওয়া হচ্ছে বলে জানিয়েছেন বেসামরিক বিমান পরিবহন ও পর্যটন প্রতিমন্ত্রী মোঃ মাহবুব আলী।

আজ রাজধানীর হোটেল সোনারগাঁওয়ে বেসামরিক বিমান পরিবহন ও পর্যটন মন্ত্রণালয় ও ভ্রমণ ম্যাগাজিনের যৌথ আয়োজনে 'বাংলাদেশের পর্যটন : সুযোগ ও চ্যালেঞ্জ' শীর্ষক সেমিনারে প্রধান অতিথির বক্তব্যে একথা বলেন। অনুষ্ঠানে সভাপতি হিসেবে উপস্থিত ছিলেন বেসামরিক বিমান পরিবহন ও পর্যটন মন্ত্রণালয়ের সিনিয়র সচিব মোঃ মহিবুল হক।

মাহবুব আলী বলেন, পর্যটন প্রতিযোগিতার বাজার, যে যত বেশি সেবা দেবে, তাঁর দিকেই ঝুঁকবে পর্যটক। সেবার মান নিশ্চিত করতে পারলে পর্যটন বিকশিত হবে। এদেশের আইন-শৃঙ্খলা পরিস্থিতির প্রভূত উন্নতি হয়েছে। টুরিস্ট পুলিশ গঠন করায় দেশের প্রতিটি পর্যটন আকর্ষণে পর্যটকদের বাড়তি নিরাপত্তা নিশ্চিত হয়েছে।

প্রতিমন্ত্রী আরো বলেন, আগামী এপ্রিল থেকে সরাসরি সিলেট-লন্ডন ফ্লাইট চালু করা হবে। সৈয়দপুর বিমানবন্দরকে আন্তর্জাতিকমানে উন্নীত করতে ৯১২ একর ভূমি অধিগ্রহণ করা হয়েছে। কক্সবাজার বিমানবন্দরকে আন্তর্জাতিকমানে উন্নীত করতে ডিজাইনার নিয়োগ দেওয়া হয়েছে। আগামী ২ বছরের মধ্যে একটা ডিজাইন দেবে। কক্সবাজার বিমানবন্দর ২৪ ঘণ্টা চালু রাখার জন্য এর রানওয়ে-সহ সার্বিক লাইটিং সিস্টেমের উন্নয়ন করা হচ্ছে।

প্রতিমন্ত্রী বলেন, পর্যটনকে এগিয়ে নিতে বাংলাদেশের মানুষের মানসিকতা পরিবর্তন করতে হবে। দেশীয় স্থাপনা ও সম্পত্তির যথাযথ রক্ষণাবেক্ষণ করার মানসিকতা অর্জন করতে হবে। সরকার পর্যটন বিকাশের সমস্যাসমূহ চিহ্নিত করে সেই অনুযায়ী ব্যবস্থা গ্রহণ করছে।

#

তানভীর/নাইচ/মোশারফ/সেলিম*/২০২০/১৯২০ ঘণ্টা*

তথ্যবিবরণী নম্বর : ৬৬৫

**জাতির পিতা গোল্ডকাপ ফুটবল ও বঙ্গমাতা গোল্ডকাপ ফুটবল (অনূর্ধ্ব-১৭) -২০১৯ এর**

**সমাপনী খেলা ও পুরস্কার বিতরণ অনুষ্ঠান ২৯ ফেব্রুয়ারি**

ঢাকা, ৯ **ফাল্গুন (২২ ফেব্রুয়ারি) :**

জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট, বালক (অনূর্ধ্ব-১৭) ও বঙ্গমাতা শেখ ফজিলাতুন্নেছা মুজিব জাতীয় গোল্ডকাপ ফুটবল টুর্নামেন্ট বালিকা (অনূর্ধ্ব-১৭) -২০১৯ এর জাতীয় পর্বের উদ্বোধন করা হবে আগামী ২৪ ফেব্রুয়ারি  দুপুর দু’টায় ঢাকায় বঙ্গবন্ধু জাতীয় স্টেডিয়ামে  এবং আগামী ২৯ ফেব্রুয়ারি  দুপুর ১২টা ৩০ মিনিটে একই ভেন্যুতে উক্ত টুর্নামেন্টসমূহের সমাপনী খেলা ও পুরস্কার বিতরণী অনুষ্ঠান অনুষ্ঠিত হবে। সমাপনী অনুষ্ঠানে প্রধান অতিথি হিসেবে প্রধানমন্ত্রী শেখ হাসিনা উপস্থিত থেকে বিজয়ী ও বিজিত দলের মধ্যে পুরস্কার বিতরণ করবেন বলে জানিয়েছেন যুব ও ক্রীড়া প্রতিমন্ত্রী মোঃ জাহিদ আহসান রাসেল।

প্রতিমন্ত্রী আজ রাজধানীর জাতীয় ক্রীড়া পরিষদ মিলনায়তনে যুব ও ক্রীড়া মন্ত্রণালয়ের উদ্যোগে আয়োজিত জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট, বালক (অনূর্ধ্ব-১৭) ও বঙ্গমাতা শেখ ফজিলাতুন্নেছা মুজিব জাতীয় গোল্ডকাপ ফুটবল টুর্নামেন্ট বালিকা (অনূর্ধ্ব-১৭) -২০১৯ এর সমাপনী খেলা ও পুরস্কার বিতরণী অনুষ্ঠান উপলক্ষে আয়োজিত সংবাদ সম্মেলনে প্রধান অতিথির বক্তব্যে এসব কথা বলেন।

প্রতিমন্ত্রী বলেন, যুব ও ক্রীড়া মন্ত্রণালয়ের উদ্যোগে প্রতি বছরই দেশব্যাপী আয়োজন করা হচ্ছে জাতির পিতা বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টুর্নামেন্ট, বালক (অনূর্ধ্ব-১৭)। নারী ফুটবলে বাংলাদেশের সাফল্যকে আরো ত্বরান্বিত করতে এবং বঙ্গমাতার অবদানকে চিরস্মরণীয় করে রাখার মানসে এবারই প্রথমবারের মত আয়োজন করা হয়েছে বঙ্গমাতা শেখ ফজিলাতুন্নেছা মুজিব জাতীয় গোল্ডকাপ ফুটবল টুর্নামেন্ট বালিকা (অনূর্ধ্ব-১৭) -২০১৯।

#

আরিফ/নাইচ/সঞ্জীব/সেলিম*/২০২০/২০৩০ ঘণ্টা*

তথ্যবিবরণী নম্বর : ৬৬৪

**পরিবেশ সংরক্ষণে ছাত্রসমাজ গুরুত্বপূর্ণ ভূমিকা পালন করতে পারে**
 **-- পরিবেশ মন্ত্রী**

মৌলভীবাজার, ৯ **ফাল্গুন (২২ ফেব্রুয়ারি) :**

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, নির্বিচারে বৃক্ষনিধন ও অপরিকল্পিত শিল্পকারখানা স্থাপনের ফলে পরিবেশের ভারসাম্য নষ্ট হচ্ছে। বৃক্ষরোপণ ও পরিবেশ সুরক্ষায় সরকার বিভিন্ন কর্মসূচি বাস্তবায়ন করছে। বৃক্ষনিধন রোধ ও বৃক্ষরোপণে আত্মনিয়োগের মাধ্যমে পরিবেশ সংরক্ষণে সরকারের পাশাপাশি ছাত্রসমাজ গুরুত্বপূর্ণ ভূমিকা পালন করতে পারে।

মন্ত্রী আজ শনিবার মৌলভীবাজার সরকারি কলেজের বার্ষিক ক্রীড়া প্রতিযোগিতার উদ্বোধন অনুষ্ঠানে প্রধান অতিথির বক্তব্যে এসব কথা বলেন।

শিক্ষার্থীদের উদ্দেশে পরিবেশ মন্ত্রী বলেন, শরীর ও মনের সুসমন্বিত বিকাশে খেলাধুলা ও শারীরিক অনুশীলনের বিকল্প নেই। সবার সম্মিলিত প্রয়াসের মাধ্যমেই সুন্দর বাসযোগ্য পরিবেশ পাওয়া যেতে পারে।

মৌলভীবাজার সরকারি কলেজের অধ্যক্ষ প্রফেসর ড. ফজলুল আলীর সভাপতিত্বে অনুষ্ঠিত অনুষ্ঠানে অন্যান্যের মধ্যে বক্তব্য রাখেন মৌলভীবাজার-৩ আসনের সংসদ সদস্য নেছার আহমদ ও মৌলভীবাজার সদর উপজেলা পরিষদ চেয়ারম্যান কামাল হোসেন প্রমুখ।

#

দীপংকর/নাইচ/মোশারফ/সেলিম*/২০২০/১৯৩০ ঘণ্টা*

তথ্যববরিণী নম্বর : ৬৬৩

**জাতিসংঘ সদরদপ্তরে আন্তর্জাতিক মাতৃভাষা দিবস উদ্‌যাপিত**

নিউইয়র্ক, ৯ **ফাল্গুন (২২ ফেব্রুয়ারি) :**

 গতকাল চতুর্থবারের মতো জাতিসংঘ সদরদপ্তরে যথাযোগ্য মর্যাদায় আন্তর্জাতিক আবহে উদ্‌যাপন করা হল আন্তর্জাতিক মাতৃভাষা দিবস। দিবসটিতে ভাষার শক্তিকে কাজে লাগিয়ে সংঘাত, অসহিষ্ণুতা ও সামাজিক উদ্বেগ মোকাবিলা করার আহ্বান জানালো আন্তর্জাতিক সম্প্রদায়। বাংলাদেশ, অষ্ট্রেলিয়া, ক্যামেরুন, মেক্সিকো, ত্রিনিদাদ ও টোবাকো মিশন এবং জাতিসংঘ সচিবালয় ও ইউনেস্কো নিউইয়র্ক অফিসের যৌথ উদ্যোগে স্থানীয় সময় বেলা চারটায় জাতিসংঘ সদরদপ্তরে অনুষ্ঠানের আয়োজন করা হয়। এতে সার্বিক তত্ত্বাবধানের দায়িত্বে ছিল জাতিসংঘে বাংলাদেশ স্থায়ী মিশন।

 জাতিসংঘ সাধারণ পরিষদের সভাপতি অনুষ্ঠানে অংশগ্রহণ করেন। জাতিসংঘ সদস্য দেশসমূহের উচ্চ পর্যায়ের কূটনীতিক, জাতিসংঘের কর্মকর্তা, মিডিয়া ব্যক্তিত্ব, সমাজকর্মীর উপস্থিতিতে আয়োজিত এ অনুষ্ঠান ছিল কানায় কানায় পূর্ণ। অনুষ্ঠানের শুরুতে স্বাগত ভাষণ দেন জাতিসংঘে নিযুক্ত বাংলাদেশের স্থায়ী প্রতিনিধি ও রাষ্ট্রদূত রাবাব ফাতিমা।

 স্বাগত বক্তব্যে রাষ্ট্রদূত রাবাব ফাতিমা বলেন, ‘বাংলাদেশই বিশ্বের একমাত্র দেশ যারা মাতৃভাষার জন্য প্রাণ দিয়েছে। ১৯৫২ সালের একুশে ফেব্রুয়ারি মাতৃভাষা বাংলা রক্ষার জন্য যে সকল ভাষা শহীদগণ প্রাণ দিয়েছিলেন তাঁদের প্রতি সত্যিকারের সম্মান দেখানো হয়েছে ইউনেস্কো কর্তৃক ১৯৯৯ সালে একুশে ফেব্রুয়ারিকে আন্তর্জাতিক মাতৃভাষা দিবস হিসেবে স্বীকৃতি দেওয়ার মাধ্যমে। স্বীকৃতিদানের এই পদক্ষেপে প্রধানমন্ত্রী শেখ হাসিনার অগ্রণী ভূমিকা ও বিচক্ষণ নেতৃত্ব নিঃসন্দেহে প্রসংশার দাবি রাখে’।

 এবছর আন্তর্জাতিক মাতৃভাষা দিবসের প্রতিপাদ্য ‘ভাষার কোনো সীমানা নেই (Languages without borders)Õ উল্লেখ করে রাষ্ট্রদূত ফাতিমা বলেন, ভাষার শক্তি সীমান্ত অতিক্রম করে যায় এবং ভিন্ন ভিন্ন মানুষ ও তাদের সংস্কৃতিসমূহকে সংযুক্ত করে। লুপ্ত প্রায় ভাষা সংস্কৃতিসহ বিশ্বের সকল ভাষা ও সংস্কৃতির সুরক্ষার জন্য তিনি সদস্য রাষ্ট্রসহ সংশ্লিষ্ট সকল পক্ষের প্রতি আহ্বান জানান।

 অনুষ্ঠানের শুরুতে ভাষা শহীদদের স্মরণে এক মিনিট নীরবতা পালন করা হয়। আলোচনা পর্ব শেষে ২১ ফেব্রুয়ারি ও আন্তর্জাতিক মাতৃভাষা দিবসের উপর একটি প্রামাণ্য ভিডিও চিত্র পরিবেশন করা হয়।

 অনুষ্ঠানে নিউইয়র্ক প্রবাসী বাংলাদেশের বিশিষ্ট নাগরিক, মুক্তিযোদ্ধা, যুক্তরাষ্ট্র আওয়ামী লীগসহ আওয়ামী পরিবার, জাতিসংঘে কর্মরত বাংলাদেশী কর্মকর্তাগণ এবং অন্যান্য সামাজিক ও সাংস্কৃতিক ব্যক্তিত্ব অংশগ্রহণ করেন।

#

নাইচ/সঞ্জীব/আব্বাস/২০২০/১৯৩০ ঘণ্টা

তথ্যবিবরণী নম্বর : ৬৬২

**নারীকে তার চারপাশের দেয়াল ভেঙে অন্তর্নিহিত শক্তির বহিঃপ্রকাশ ঘটাতে হবে
 -- শিক্ষামন্ত্রী**

ঢাকা, ৯ **ফাল্গুন (২২ ফেব্রুয়ারি) :**

শিক্ষামন্ত্রী ডা. দীপু মনি বলেছেন, একজন মেয়ে শিশু অনেক প্রতিবন্ধকতার মধ্য দিয়ে বেড়ে উঠে। এ সকল প্রতিবন্ধকতার দেয়াল ভেঙে নারীকে তার আত্মশক্তিতে বলিয়ান হতে হবে। একজন নারী ও পুরুষের মধ্যে শারীরিক, মানসিক ও দৃষ্টিভঙ্গিতে অনেক ভিন্নতা আছে। এ ভিন্নতাকে শক্তি হিসেবে কাজে লাগিয়ে জাতীয় উন্নয়নকে ত্বরান্বিত করতে হবে। যখন অনেক মানুষ একসাথে কাজ করে তখন কোন অপশক্তিই তাদের রুখতে পারে না।

মন্ত্রী আজ রাজধানীর বেইলি রোডে গার্লস গাইড বাংলাদেশ আয়োজিত বিশ্ব চিন্তা দিবস ও প্রতিজ্ঞা গ্রহন অনুষ্ঠানে প্রধান অতিথির বক্তৃতায় এসব কথা বলেন।

গার্লস গাইডের জাতীয় কমিশনার ও অতিরিক্ত সচিব কাজী জেবুন্নেসার সভাপতিত্বে সভায় বিশেষ অতিথি হিসেবে উপস্থিত ছিলেন মাদ্রাসা ও কারিগরি শিক্ষা বিভাগের সচিব মুনশী শাহাবুদ্দীন আহমেদ।

#

খায়ের/নাইচ/সঞ্জীব/সেলিম*/২০২০/১৮২০ ঘণ্টা*

তথ্যবিবরণী নম্বর : ৬৬১

**ভূমি অধিগ্রহণ কার্যক্রমে অনিয়ম সহ্য করা হবে না**

 **-- ভূমিমন্ত্রী**

কক্সবাজার, ৯ **ফাল্গুন (২২ ফেব্রুয়ারি) :**

ভূমিমন্ত্রী সাইফুজ্জামান চৌধুরী বলেছেন, পর্যটন শিল্পের জন্যে গুরুত্বপূর্ণ কক্সবাজার-সহ দেশের কোথাও ভূমি অধিগ্রহণ কার্যক্রমে কোন ধরনের অনিয়ম সহ্য করা হবে না।

আজ কক্সবাজার জেলার হিল-ডাউন সার্কিট হাউজের সম্মেলন কক্ষে কক্সবাজার জেলা আওয়ামী লীগ ও অঙ্গসংগঠনের নেতৃবৃন্দের সাথে এক মতবিনিময় সভায় ভূমিমন্ত্রী এ মন্তব্য করেন।

মন্ত্রী বলেন, সরকার অনলাইনের মাধ্যমে ভূমি অধিগ্রহণের ক্ষতিপূরণ প্রদানের ব্যবস্থা করছে। এছাড়া বাড়ি বাড়ি গিয়ে অধিগ্রহণের ক্ষতিপূরণের অর্থ প্রদানের কাজ ইতোমধ্যে শুরু হয়েছে।

এ সময় ভূমি সংক্রান্ত যে কোনো অভিযোগ ভূমি সেবা হটলাইন ১৬১২২ নম্বরে কল করে ভূমি বিষয়ক বিভিন্ন সমস্যার সমাধান পাওয়ার জন্য এবং ভূমিসংক্রান্ত বিভিন্ন অভিযোগ দায়ের করার জন্য সবাইকে পরামর্শ দেন ভূমিমন্ত্রী।

আগামী ১৭ মার্চ থেকে নামজারির জন্য কোন ম্যানুয়াল আবেদন গ্রহণ করা হবে না। বঙ্গবন্ধুর জন্মশতবার্ষিকী উদযাপনের বছরই ভূমি অফিসে নামজারির আবেদন প্রক্রিয়া সম্পূর্ণ ডিজিটালাইজড করার প্রতিশ্রুতি বাস্তবায়নে সরকার বদ্ধপরিকর - দৃঢ়তার সাথে সাইফুজ্জামান চৌধুরী এ প্রতিশ্রুতি ব্যক্ত করেন।

উল্লেখ্য, গত বছরের ১ জুলাই এ আনুষ্ঠানিকভাবে সারা দেশের ৪৮৫টি উপজেলা ভূমি অফিস ও সার্কেল অফিসে এবং ৩৬১৭ টি ইউনিয়ন ভূমি অফিসে ই-নামজারি কার্যক্রম বাস্তবায়িত হয়েছে। কিছু কিছু অঞ্চলে ইন্টারনেট সংযোগ ও বিদ্যুৎ সংযোগ অপ্রতুল হবার কারণে অনলাইনের বদলে ম্যানুয়াল আবেদনপত্র (কাগজে) গ্রহণ করা হচ্ছে। যেসব ভূমি অফিসে এখনও বিদ্যুৎ সুবিধা অপ্রতুল সেসব অফিসে সৌরবিদ্যুৎ সিস্টেম স্থাপন করে ই-নামজারি চালু করা হবে।

#

নাহিয়ান/নাইচ/সঞ্জীব/সেলিম*/২০২০/১৮০০ ঘণ্টা*

তথ্যববিরণী নম্বর : ৬৬০

**সরকারের পাশাপাশি বেসরকারি খাতের অবদানে দেশ এগিয়ে যাচ্ছে**

 **---বিদ্যুৎ প্রতিমন্ত্রী**

কেরাণীগঞ্জ, **৯ ফাল্গুন (২২ ফেব্রুয়ারি)** :

 বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, সরকারের পাশাপাশি বেসরকারি খাতের অবদানের জন্যই দেশ দ্রুত এগিয়ে যাচ্ছে। বিদ্যুৎ উৎপাদনে বেসরকারি খাত গুরুত্বপূর্ণ অবদান রাখছে। ক্যাপটিভ ছাড়াই বেসরকারি বিদ্যুৎ কেন্দ্র হতে ৮,৭১০ মেগাওয়াট বিদ্যুৎ উৎপাদিত হচ্ছে। কর্মসংস্থান সৃজনেও বেসরকারি খাতের অবদান লক্ষ্যণীয়। গুণগত মানসম্পন্ন শিক্ষা বিস্তারে বেসরকারি খাতের আরো কাজ করার সুযোগ রয়েছে। সম্মিলিত উদ্যোগে ক্রমান্বয়ে বাংলাদেশ সোনার বাংলার দিকে ধাবিত হচ্ছে।

 প্রতিমন্ত্রী আজ কেরাণীগঞ্জে ‘বসুন্ধরা বিটুমিন প্লান্ট’-এর উদ্বোধনী অনুষ্ঠানে বিশেষ অতিথির বক্তব্যে এসব কথা বলেন। অনুষ্ঠানে প্রধান অতিথি হিসাবে উপস্থিত ছিলেন অর্থমন্ত্রী আ হ ম মুস্তফা কামাল।

 উল্লেখ্য, বাংলাদেশে বিটুমিনের বার্ষিক চাহিদা ৫ লাখ থেকে ৬ লাখ মেট্রিক টন। সরকারি প্রতিষ্ঠান ইস্টার্ণ রিফাইনারি লিমিটেড হতে বার্ষিক ঊৎপাদন হয় ৫০ হাজার থেকে ৬০ হাজার মেট্রিক টন। অবশিষ্ট বিটুমিন আমদানি করা হয়। ২০২১ সালের মধ্যে বসুন্ধরা বিটুমিন প্লান্ট–এর উৎপাদন ক্ষমতা হবে ৯ লাখ মেট্রিক টন।

#

আসলাম/নাইচ/সঞ্জীব/আব্বাস/২০২০/১৮৩৯ ঘণ্টা

তথ্যববিরণী নম্বর : ৬৫৯

**শিশু স্বাস্থ্যের প্রতি আরো গুরুত্ব দিতে হবে**

 **----জনপ্রশাসন প্রতিমন্ত্রী**

মেহেরপুর, 9 dvêyb (22 †deªæqvwi) :

 জনপ্রশাসন প্রতিমন্ত্রী ফরহাদ হোসেন শিশু স্বাস্থ্যের প্রতি অধিক গুরুত্ব আরোপের জন্য সংশ্লিষ্ট সকলের প্রতি আহ্বান জানিয়েছেন।

 আজ মেহেরপুর জেলা কালেক্টরেট প্রাঙ্গণে মহিলা বিষয়ক অধিদপ্তর পরিচালিত ‘কর্মজীবী ল্যাকটেটিং মাদার সহায়তা তহবিল’ কর্মসূচির আওতায় হেলথ ক্যাম্প উদ্বোধনকালে প্রতিমন্ত্রী এ আহ্বান জানান।

 প্রতিমন্ত্রী বলেন, বর্তমান সরকার শিশু স্বাস্থ্য সুরক্ষায় কাজ করে যাচ্ছে। শিশুদের সুস্থ-সবলভাবে গড়ে তুলতে হলে পুষ্টিকর খাবার প্রয়োজন।  এজন্য মায়েদেরকে পুষ্টি সম্পর্কে সচেতন হতে হবে। প্রতিমন্ত্রী এ সময় মায়েদের পুষ্টি সম্পর্কে আরো সচেতন করে গড়ে তুলতে এবং শিশু স্বাস্থ্য ও পুষ্টি বিষয়ক বিভিন্ন প্রশিক্ষণ প্রদান করতে সংশ্লিষ্ট সকলের প্রতি আহ্বান জানান। তিনি বলেন, মায়েদের পুষ্টিকর খাবার সম্পর্কে স্পষ্ট ধারণা থাকলে তারা সন্তানকে পুষ্টিকর খাবার প্রদান করতে পারবে। এজন্য তাদেরকে পুষ্টিকর খাবার বিষয়ে প্রয়োজনীয় প্রশিক্ষণ প্রদান করতে হবে।

 ফরহাদ হোসেন বলেন, মেহেরপুরের উন্নয়নের ইতিমধ্যে অবকাঠামো উন্নয়ন-সহ বিভিন্ন প্রকল্প হাতে নেয়া হয়েছে। প্রয়োজন অনুযায়ী এ অঞ্চলের বিভিন্ন রাস্তা চার লেন করা হবে। মেহেরপুর শহরে শিশুদের বিনোদনের জন্য শিশু পার্ক ও চিড়িয়াখানা তৈরি করা হবে।

 প্রতিমন্ত্রী আরো বলেন, যারা দেশের উন্নয়নকে বাধাগ্রস্থ করে তাদেরকে শক্ত হাতে প্রতিরোধ করতে হবে। যারা দুর্নীতি, মাদক, সন্ত্রাস ও বিভিন্ন অনিয়মের সাথে জড়িত থেকে যুব সমাজকে নষ্ট করছে তাদেরকে কোন ধরনের প্রশয় দেওয়া হবে না। এ সময় তিনি অন্যায়ের সাথে জড়িতদের প্রতিহত করতে সকলকে একযোগে কাজ করার আহ্বান জানান।

#

শিবলী/নাইচ/সঞ্জীব/আব্বাস/২০২০/১৮৩১ ঘণ্টা

তথ্যববিরণী নম্বর : ৬৫৮

**দেশের সকল প্রাথমিক বিদ্যালয়ে বঙ্গবন্ধু বুক কর্নার স্থাপন করা হবে**

 **----প্রাথমিক ও গণশিক্ষা প্রতিমন্ত্রী**

চিলমারী (কুড়িগ্রাম), **৯ ফাল্গুন (২২ ফেব্রুয়ারি)** :

 প্রাথমিক ও গণশিক্ষা প্রতিমন্ত্রী মোঃ জাকির হোসেন মুজিববর্ষ উদ্‌যাপন উপলক্ষে মন্ত্রণালয়ের বিভিন্ন উদ্যোগের কথা উল্লেখ করে বলেছেন, দেশের সকল সরকারি প্রাথমিক বিদ্যালয়ে শহিদ মিনার  এবং বঙ্গবন্ধু বুক কর্নার স্থাপন  করা হবে।

 প্রতিমন্ত্রী আজ কুড়িগ্রাম জেলার চিলমারী উপজেলা সদরে মুদাফৎ থানা সরকারি প্রাথমিক বিদ্যালয় আকস্মিক পরিদর্শনকালে একথা বলেন।

  প্রতিমন্ত্রী বিদ্যালয়ের প্রতিটি শ্রেণিকক্ষ ঘুরে দেখেন এবং শিক্ষার্থীদের বাংলা বই পড়তে বলেন। তিনি বলেন, মুজিববর্ষ উপলক্ষে ৩য় থেকে ৫ম শ্রেণির সকল শিক্ষার্থীর বাংলা পঠন দক্ষতা শতভাগে উন্নীত করা হবে।

#

রবীন্দ্রনাথ/নাইচ/সঞ্জীব/আব্বাস/২০২০/১৭৫০ ঘণ্টা

তথ্যববিরণী নম্বর : ৬৫৭

**প্যারিসে শহিদ দিবস ও আন্তর্জাতিক মাতৃভাষা দিবস পালিত**

প্যারিস (ফ্রান্স), 9 dvêyb (22 †deªæqvwi) :

         গতকাল ফ্রান্সের প্যারিসে বাংলাদেশ দূতাবাসে যথাযথ মর্যাদায় শহিদ দিবস ও আন্তর্জাতিক মাতৃভাষা দিবস পালিত হয়। রাষ্ট্রদূত কাজী ইমতিয়াজ হোসেন ইউনেস্কো কর্তৃক এই দিবসটিকে আন্তর্জাতিক মাতৃভাষা দিবস হিসেবে ঘোষণাকে ২১ ফেব্রুয়ারির আন্তর্জাতিকীকরণ বলে অভিহিত করেন।

 আন্তর্জাতিক মাতৃভাষা দিবস উপলক্ষে ইউনেস্কো গোলটেবিল আলোচনা ও সাংস্কৃতিক অনুষ্ঠানের আয়োজন করে। অনুষ্ঠানে ইউনেস্কোর উপ-মহাপরিচালক Stefania Giannini, প্যারিসে নিযুক্ত তানজানিয়ার রাষ্টদূত Samwel Shelukindo, Organisation internationale de la Francophonie এর পরিচালক Alexandre Wolff  বক্তব্য রাখেন। অনুষ্ঠানে বাংলাদেশ থেকে আগত একটি মনিপুরি সাংস্কৃতিক দল নৃত্য পরিবেশন করে এবং ইউনেস্কো বিভিন্ন দেশের ভাষা বিশেষজ্ঞদের অংশগ্রহণে বিতর্ক আয়োজন করে।

            বাংলাদেশ দূতাবাস ও ইউনেস্কোতে বাংলাদেশের স্থায়ী মিশন ইউনেস্কো সদর দপ্তরে ২৭টি সদস্য রাষ্ট্রের অংশগ্রহণে দিনব্যাপি বিভিন্ন অনুষ্ঠান আয়োজন করে। অনুষ্ঠানে পোস্টার ও ডিজিটাল ব্যানারের মাধ্যমে স্ব স্ব দেশের মাতৃভাষাকে তুলে ধরে। নৃত্য-গীত-বাদ্যের মাধ্যমে বিভিন্ন দেশ তাদের নিজ নিজ ভাষা ও সংস্কৃতির বৈচিত্র্য উপস্থাপন করে।

#

জুলফিকার/মিজান/২০২০/১৬.৩০ ঘণ্টা

তথ্যববিরণী নম্বর : ৬৫৬

**অটোয়ায় শহীদ দিবস ও আন্তর্জাতিক মাতৃভাষা দিবস পালিত**

ঢাকা, 9 dvêyb (22 †deªæqvwi) :

 গতকাল কানাডার অটোয়ায় বাংলাদেশ হাইকমিশনে শহীদ দিবস ও আন্তর্জাতিক মাতৃভাষা দিবস-২০২০ যথাযোগ্য মর্যাদায় পলিত হয়।

 সন্ধ্যায় অটোয়াস্থ দ্য রয়েল কানাডিয়ান লিগন হলে শহীদ দিবস ও আন্তর্জাতিক মাতৃভাষা দিবস উপলক্ষে আলোচনা ও সাংস্কৃতিক অনুষ্ঠানের আয়োজন করা হয়। অনুষ্ঠানে কানাডার পার্লামেন্ট মেম্বার চন্দ্রা আরিয়া, কাউন্সিলর রউলসন কিং, কূটনৈতিক কোরের প্রতিনিধি ও প্রবাসী বাংলাদেশীরা উপস্থিত ছিলেন।

 এসময় হাইকমিশনার বলেন, মহান একুশে ফেব্রুয়ারি রক্ত গাথা গৌরব উজ্জ্বল অধ্যায়, যা বাংলাদেশের সীমানা ছাড়িয়ে আজ বিশ্বের প্রায় সকল দেশের মানুষের প্রাণে অনুরণিত হচ্ছে। ২১ ফেব্রুয়ারি আন্তর্জাতিক মাতৃভাষা দিবস হিসেবে স্বীকৃতি আদায়ের জন্য কানাডা ব্রিটিশ কলম্বিয়াতে অবস্থিত প্রবাসী বাংলাদেশীদের প্রতিষ্ঠান দ্য মাদার ল্যাংগুয়েজ লাভ্স অভ দ্য ওয়ার্ল্ড সোসাইটি প্রাথমিক পর্যায়ে উদ্যোগ গ্রহণ করে। পরবর্র্তিতে প্রধানমন্ত্রী শেখ হাসিনার ঐকান্তিক প্রচেষ্টায় ১৯৯৯ সালের ১৭ নভেম্বর ইউনেস্কো এ দিনটিকে আন্তর্জাতিক মাতৃভাষা দিবস হিসেবে স্বীকৃতি দেয়। এটি প্রধানমন্ত্রীর নেতৃত্বে একটি বিরল অর্জন। তিনি বর্তমান ও ভবিষ্যৎ প্রজন্মকে বাংলাভাষা চর্চার আহ্বান জনান।

 এসময় বাংলাদেশ, কানাডা, চীন, ভারত, শ্রীলঙ্কা, ফ্রান্স ও জামাইকার শিল্পীরা তাদের নিজস্ব সংস্কৃতি তুলে ধরেন।

#

দেওয়ান/জুলফিকার/মিজান/২০২০/১০.০০ ঘণ্টা